Source: http://lex.justice.md/index.php?action=view&view=doc&lang=1&id=367237
Timestamp: 2019-10-23 02:10:20+00:00

Document:
ID intern unic: 367237
LEGE Nr. 161
Publicat : 28.10.2016 în Monitorul Oficial Nr. 369-378 art Nr : 745 Data intrarii in vigoare : 28.10.2018
Art. I. – Legea nr. 317-XV din 18 iulie 2003 privind actele normative ale Guvernului și ale altor autorități ale administrației publice centrale și locale (Monitorul Oficial al Republicii Moldova, 2003, nr. 208–210, art. 783), cu modificările ulterioare, se modifică și se completează după cum urmează:
1. Articolul 8 se completează cu alineatele (4) și (5) cu următorul cuprins:
„(4) Proiectele actelor normative ale autorităților administrației publice locale se fac publice, în vederea consultării, cu cel puțin 15 zile lucrătoare înainte de ziua aprobării actului. Adoptarea actelor în regim de urgență se efectuează în condițiile Legii nr. 239-XVI din 13 noiembrie 2008 privind transparenţa în procesul decizional.
(5) Ordinea de zi a ședinței consiliului local/raional se afișează în locuri publice și se plasează pe pagina web a consiliului, în vederea consultării publice, cu cel puțin 3 zile lucrătoare înainte de ziua ședinței.”
2. Articolul 25 se completează cu alineatul (5) cu următorul cuprins:
„(5) Actele normative ale autorităților administrației publice locale se includ în Registrul de stat al actelor locale în condițiile Legii nr. 436-XVI din 28 decembrie 2006 privind administrația publică locală.”
3. La articolul 27:
„(2) Evidența oficială a actelor normative ale autorităților administrației publice locale se efectuează în cadrul Registrului de stat al actelor locale.”
4. Articolul 68 se completează cu alineatul (3) cu următorul cuprins:
„(3) Actele normative ale autorităților administrației publice locale se includ în Registrul de stat al actelor locale în condițiile Legii nr. 436-XVI din 28 decembrie 2006 privind administrația publică locală.”
Art. II. – Legea nr. 436-XVI din 28 decembrie 2006 privind administrația publică locală (Monitorul Oficial al Republicii Moldova, 2007, nr. 32–35, art. 116), cu modificările ulterioare, se modifică și se completează după cum urmează:
1. Se completează cu articolele 101 și 102 cu următorul cuprins:
„Articolul 101. Asigurarea evidenţei actelor autorităţilor
(6) Crearea, administrarea și ținerea Registrului de stat al actelor locale se efectuează în conformitate cu Legea nr. 71-XVI din 22 martie 2007 cu privire la registre.”
2. La articolul 20:
„(5) În termen de cel mult 5 zile de la data semnării, secretarul consiliului asigură includerea deciziilor consiliului în Registrul de stat al actelor locale, afișează deciziile cu caracter normativ ale consiliului în locuri publice.”
„(6) Deciziile cu caracter normativ intră în vigoare la data includerii lor în Registrul de stat al actelor locale sau la data indicată în textul deciziei, care nu poate preceda data includerii acesteia în Registrul de stat al actelor locale.
(7) Deciziile cu caracter individual intră în vigoare la data comunicării persoanelor vizate sau la data indicată în textul deciziei, care nu poate preceda data includerii acesteia în Registrul de stat al actelor locale.”
3. Articolul 32:
la alineatul (11), după cuvintele „se consultă public” se introduc cuvintele „prin afișarea în locuri publice și plasarea pe pagina web oficială a autorității publice locale”;
la alineatul (2), cuvintele „și intră în vigoare la momentul aducerii lor la cunoștință publică” se exclud;
articolul se completează cu alineatele (21) și (22) cu următorul cuprins:
„(21) Dispozițiile primarului se includ în Registrul de stat al actelor locale în termen de 5 zile de la data semnării lor de către acesta. Suplimentar, dispozițiile cu caracter normativ se afișează în locuri publice.
(22) Dispozițiile cu caracter normativ intră în vigoare la data includerii lor în Registrul de stat al actelor locale sau la data indicată în textul dispoziției, care nu poate preceda data includerii acesteia în Registrul de stat al actelor locale.”
„(3) Dispozițiile cu caracter individual intră în vigoare la data comunicării persoanelor vizate sau la data indicată în textul dispoziției, care nu poate preceda data includerii acesteia în Registrul de stat al actelor locale.”
4. La articolul 39, alineatul (1) se completează
cu litera h1) cu următorul cuprins:
„h1) asigură includerea actelor autorității administrației publice locale în Registrul de stat al actelor locale, în conformitate cu prezenta lege;”.
5. La articolul 46:
alineatul (2) se completează în final cu textul „în termen de cel mult 5 zile de la data desfășurării ședinței consiliului raional”;
„(3) În termen de cel mult 5 zile de la data semnării, secretarul consiliului raional asigură includerea deciziilor consiliului în Registrul de stat al actelor locale, precum și afișează deciziile cu caracter normativ ale consiliului în locuri publice.”
6. Articolul 54 se completează cu alineatul (11) cu următorul cuprins:
„(11) Proiectele de dispoziții ale președintelui raionului în problemele de interes raional care pot avea impact economic, de mediu, social (asupra modului de viață și drepturilor omului, asupra culturii, sănătății și protecției sociale, asupra colectivităților locale, serviciilor publice) se consultă public, prin afișarea în locuri publice și plasarea pe pagina web oficială a autorității publice locale, în conformitate cu legea, respectîndu-se procedurile stabilite de către fiecare autoritate reprezentativă și deliberativă a populației unității administrativ-teritoriale de nivelul al doilea sau întîi, după caz.”
„(3) Dispozițiile președintelui raionului se includ în Registrul de stat al actelor locale în termen de 5 zile lucrătoare de la data semnării de către acesta. Suplimentar, dispozițiile cu caracter normativ se afișează în locuri publice.”
articolul se completează cu alineatele (31) și (32) cu următorul cuprins:
„(31) Dispozițiile cu caracter normativ intră în vigoare la data includerii lor în Registrul de stat al actelor locale sau la data indicată în textul dispoziției, care nu poate preceda data includerii acesteia în Registrul de stat al actelor locale.
(32) Dispozițiile cu caracter individual intră în vigoare la data comunicării persoanelor vizate sau la data indicată în textul dispoziției. În ambele cazuri, intrarea în vigoare nu poate preceda data includerii în Registrul de stat al actelor locale.”
7. Articolul 64:
„(11) Actele menționate la alin. (1) vor fi supuse controlului obligatoriu de către Cancelaria de Stat prin intermediul Registrului de stat al actelor locale.”
„(2) Procesul-verbal al ședinței consiliului, avizele comisiei de specialitate şi materialele aferente adoptării deciziei, în scopul exercitării controlului de legalitate al actelor menţionate la alin. (1), se includ în Registrul de stat al actelor locale în termen de 10 zile de la data ședinței, în modul stabilit de Guvern. Responsabil de aceasta este secretarul consiliului.”
8. La articolul 65:
la alineatul (2), cuvintele „primirii listei menționate la alin. (1)” se substituie cu cuvintele „includerii actului în Registrul de stat al actelor locale”.
9. Articolul 66:
la alineatul (3), cuvintele „emiterii actului” se substituie cu cuvintele „includerii actului în Registrul de stat al actelor locale”;
„(31) Termenul specificat la alin. (3) nu se extinde asupra actelor administrative cu caracter normativ.”
10. Articolul 67:
la alineatul (2), cuvintele „publicării sau comunicării actului” se substituie cu cuvintele „includerii actului în Registrul de stat al actelor locale sau comunicării actului persoanelor vizate”;
„(21) Termenul specificat la alin. (2) nu se extinde asupra actelor administrative cu caracter normativ.”
11. La articolul 68, alineatul (2) va avea următorul cuprins:
„(2) Oficiul teritorial al Cancelariei de Stat notifică autoritatea administrației publice locale în termen de:
b) 30 de zile de la data primirii cererii de efectuare a controlului – în cazul controlului solicitat de autoritatea administrației publice locale sau de persoana vătămată.”
12. Legea se completează cu articolul 721 cu următorul cuprins:
„Articolul 721. Evidența actelor supuse controlului
(2) Procedurile ce țin de înregistrarea, evidența și accesarea informației privind actele supuse controlului administrativ se stabilesc de Guvern.”
Art. III. – Codul contravențional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se completează după cum urmează:
1. Se completează cu articolul 3261 cu următorul cuprins:
„Articolul 3261. Încălcarea prevederilor Legii privind
(1) Aprobarea de către autoritatea administrației publice locale a unui act normativ al cărui proiect nu a fost publicat în vederea consultării publice
se sancționează cu amendă de la 10 la 20 de unități convenționale aplicată persoanei cu funcție de răspundere.
(2) Omiterea de către persoana responsabilă a termenului prevăzut de lege privind includerea actelor emise de autorităţile administraţiei publice locale, inclusiv a proceselor-verbale ale şedinţelor consiliului local, a documentelor şi informaţiilor prevăzute de lege, în Registrul de stat al actelor locale
(3) Împiedicarea accesului liber la şedinţele consiliului local
se sancționează cu amendă de la 50 la 75 de unități convenționale aplicată persoanei fizice, cu amendă de la 75 la 100 de unități convenționale aplicată persoanei cu funcție de răspundere.
(4) Includerea în Registrul de stat al actelor locale a unui text care diferă de textul actului aprobat de autoritatea competentă
(5) Neincluderea pe ordinea de zi a şedinţei consiliului local (raional) de către persoana responsabilă a notificării oficiului teritorial al Cancelariei de Stat
se sancţionează cu amendă de la 50 la 100 de unităţi convenţionale.”
2. Codul se completează cu articolul 4151 cu următorul cuprins:
„Articolul 4151. Cancelaria de Stat şi oficiile
sale teritoriale
(1) Contravenţiile prevăzute la art. 3261 se constată de Cancelaria de Stat prin intermediul oficiilor sale teritoriale.
(2) Sînt în drept să constate contravenţii şi să încheie procese-verbale şefii oficiilor teritoriale ale Cancelariei de Stat.
Art. IV. – Articolul 161 din Legea nr. 239-XVI din 13 noiembrie 2008 privind transparenţa în procesul decizional (Monitorul Oficial al Republicii Moldova, 2008, nr. 215–217, art. 798), cu modificările ulterioare, se completează în final cu textul: „Persoanele fizice și persoanele cu funcții de răspundere poartă răspundere contravențională în conformitate cu Codul contravențional al Republicii Moldova.”
Art. V. – (1) Prezenta lege intră în vigoare la expirarea a 24 de luni de la data publicării, cu excepţia art. II pct. 7–11, care se vor pune în aplicare în termen de 36 de luni de la data publicării.
a) în termen de 9 luni de la data publicării prezentei legi, va crea resursa informaţională Registrul de stat al actelor locale și va aproba actele necesare pentru funcționarea acesteia;
b) va asigura accesul autorităților administrației publice locale la Registrul de stat al actelor locale:
– pentru cele de nivelul al doilea – în termen de 12 luni de la data intrării în vigoare a prezentei legi;
– pentru cele de nivelul întîi – în termen de 18 luni de la data intrării în vigoare a prezentei legi;
c) în termen de 9 luni de la data publicării prezentei legi, va aduce actele sale normative în concordanță cu prezenta lege.
(3) Autoritățile administrației publice locale de nivelul al doilea vor include în Registrul de stat al actelor locale actele lor normative în vigoare, adoptate pînă la intrarea în vigoare a prezentei legi, în termen de 36 de luni.
Nr. 161. Chişinău, 7 iulie 2016.

References: Articolul 8
 Articolul 25
 articolul 27
 Articolul 68
 articolul 20
 Articolul 32
 articolul 39
 articolul 46
 Articolul 54
 Articolul 64
 articolul 65
 Articolul 66
 Articolul 67
 articolul 68
 articolul 721
 articolul 3261
 articolul 4151
 Articolul 161